Dijous que ve 19 de gener el Centre Cívic acull el cicle de diàlegs de llibres a càrrec de Susana Fortes
17 de gener 2023

Dijous que ve 19 de gener, a les 19.00 hores, el Centre Cívic Antic Sanatori acollirà el cicle de diàlegs de llibres a càrrec de Susana Fortes, que organitzen els departaments de Cultura i d'Arxius i Biblioteques, i que està emmarcat en el programa _Llegim als pobles_ del pla valencià del llibre i la lectura de la Generalitat, i perseguix la interacció dels autors i les autores amb les persones lectores del nostre municipi. L'activitat és gratuïta i lliure fins a completar aforament, i serà en castellà.

Susana Fortes és escriptora i articulista de premsa. Durant anys ha impartit classes d'Història de l'Art a València. En l'actualitat col·labora en cursos i tallers d'escriptura creativa en diverses universitats. És autora, entre altres novel·les, de _Querido Corto Maltés_ (Premi Nous Narradors 1994); _Las cenizas de la Bounty_ (Espasa, 1998); _Fronteras de arena_ (finalista del Premi Primavera 2001) i _El amante albanés_ (finalista del Premi Planeta 2003), també ha publicat el quadern de cinema _Adiós, muñeca (_Espasa, 2002) o _El azar de Laura Ulloa_ (Planeta, 2006), guardonada amb el premi de la Crítica a la Comunitat Valenciana. El seu primer gran èxit internacional l’aconseguix amb la novel·la històrica _Quattrocento (_Planeta, 2007) i sobretot amb _Esperando a Robert Capa_ (Premi Fernando Lara de Novel·la 2009), que ha sigut traduïda a més a 15 idiomes. Les seues últimes obres publicades són _Septiembre puede esperar_ (Planeta, 2017), el llibre de records _Tal como éramos_ (Ézaro, 2021) i _Nada que perder_ (2022).

*   [](http://www.facebook.com/sharer.php?u=https://aytosagunto.es/va/actualitat/dijous-que-ve-19-de-gener-el-centre-civic-acull-el-cicle-de-dialegs-de-llibres-a-carrec-de-susana-fortes/ "Facebook")
*   [](http://twitter.com/share?url=https://aytosagunto.es/va/actualitat/dijous-que-ve-19-de-gener-el-centre-civic-acull-el-cicle-de-dialegs-de-llibres-a-carrec-de-susana-fortes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dijous-que-ve-19-de-gener-el-centre-civic-acull-el-cicle-de-dialegs-de-llibres-a-carrec-de-susana-fortes/ "Linked In")
*   [](mailto:?body=https://aytosagunto.es/va/actualitat/dijous-que-ve-19-de-gener-el-centre-civic-acull-el-cicle-de-dialegs-de-llibres-a-carrec-de-susana-fortes/)